
VALERIU TRAIAN FRENȚIU 


DIN MILA LUI DUMNEZEU ŞI GRAŢIA SFÂNTULUI SCAUN APOSTOLIC AL ROMEI EPISCOP ROMÂN 
UNIT DE ORADEA-MARE, 


VENERATULUI CLER ŞI IUBITULUI NOSTRU POPOR CREDINCIOS DAR ŞI MÂNTUIRE DELA DOMNUL 


„Pace vouă“ loan 20, 19. | este mai scump omului: pacea. La naşterea 
lubiți Fraţi şi Fii! A treia zi este azi, de Domnului îngerii au vesti! pacea pe pămâni, 
când în Vinerea Mare am asistat la cea mail Însă în ziua Invierii această pace dumnezeească 
cumplită iragedie, la tragedia Calvarului. Alaltă- de fapt sa pogorit pe pământ şi sa sălăşluit 
ieri inimile creştinilor erau copleşite de dure. | în suflele. 
rea conștiinței îngreunate cu sarcina păcatului ; lubiți Fraţi şi Fii! De pacea sufletească 
cântările bisericii erau cântări de jale şi durere | a Invierii Domnului înainlea luturor sau îm- 
şi rugăciunile erau sirigăte disperate după ier- | părtăşii cucernicile temei purlătoare de mir, 
tare. Azi sa schimbat totul. Inimile creștinilor | cari dis de dimineaţă au alergat la mormânt, 
sunt pline de bucurie; de bucuria împăcării| ca să dea irupului Mântuitorului cea din urmă 
lor cu Dumnezeu şi de bucuria ierlării primite. j cinste. Dragostea lor faţă de Domnul a fost 
Cântările bisericii sunt pline de cele mai dulci | îmbelşugat răsplătită, căci ele au fost învred- 
accente de veselie, căci „aceasta este ziua, | nicite de cinslea mare, ca să veslească chiar 
care a făcut-o Domnul, să ne bucurăm şi să | şi Apostolilor evanghelia Invierii. Cu inimi 
ne veselim înir'însa“. Rugăciunile, ce se înalţă | adânc întristate, cu frică şi cu groază sau 
la cer, sunt rugăciuni de mulțămită şi de bi- |. apropiat de mormâni. Insă întristarea lor de 
ruință, căci „Hristos a înviat din morți, cu | grabă se transformă în bucurie, căci îngerul 
moartea pe moarte câlcând și celor din mor- | Domnului le grăeşie: „Pe cel ce este întru 
minte viață dăruindu-le şi nouă ne-a dăruit | lumina cea pururea fiitoare, cu morții ce-l 
vință veşnică“. Numai trei zile au trecut şi fă- | câutați ca-pe om? Vedeţi înfăşurăturile cele 
găduinţa făcută de Domnul înainte de Patimile | de înmormântare ; alergați şi lumii vestiți, că 
Sale, că „întrislarea voastră se va întoarce | s'a sculat Domnul omorînd moarilea, că este 
în bucurie“ (loan 16, 20) sa împlinit întocmai. | Fiul lui Dumnezeu, celui ce a mântui! nea- 
Azi nu mai este întristare, ci numai bucurie. | mu! omenesc“. Ele, suilete evlavioase şi cre- 
Dela o margine până la alta a Ţării, ba până | dincioase, au primit prin invierea Domnului 
la marginile pământului răsună imnul veseliei | pacea sfântă a convingerii, că Acela, faţă de 
creştineşti: „Hristos a înviat“. Ziua de azi | care sunt cu evlavie şi credinţă, este Dumne- 
este cea mai „aleasă și sfântă zi, al prazni- | zeu şi prin urmare vrednic de a lor dragoste. 
celor praznic şi a sărbătorilor sărbătoare“ la dimineaţa Invierii, pacea lui Hristos a 
căci „din moarie la viaţă şi de pe pământ la | primit-o Maria Magdalena, căreia i sa iertat 
cer, Hristos Dumnezeu ne-a trecut pe noi“. | mult, pentrucă l-a iubii mult pe Hristos. Ea a 
— Ziua de Paşti este ziua bucuriei, căci prin | fost învrednicită a-l vedea mai îniâiu pe Mân- 
sfânia şi strălucita Inviere a Domnului s'a dat | tuitorul după strălucită sa Inviere din morţi. Ea 
sufletelor tuturor dreplcredincioşilor ceea ce | a fost învrednicită să audă primele cuvinte, ce 

le-a rostii Hristos după Învierea sa. Sulletul ei 
sa umplut de pacea sfântă a lui Hristos, care 
ia fost iertat păcatele şi acuma primește de- 
plina siguranță, aducătoare de pace, că Acela, 
care i-a zis: „iartă-ți-se păcatele tale“ şi „cre- 
dințu ta le-a mânluit, mergi în pace“ (Lua 
7, 49-—50) nu este om, ci Dumnezeu, deci sin- 
gur în stare a-i ierta păcatele şi a-i da sufle- 
tului ei pacea sfântă a iertării. 

in ziua Invierii, pacea sa sfântă a revărsato 
Mântuitorul asupra celor doi ucenici, cari în- 
groziţi de cele întâmplate în lerusalim, adânc 
intrislaţi îşi urmează calea către Emaus Isus îi 
însoţeşte, le esplică scripturile şi la urmă prin 
frângerea pâinii le deschide ochii sutletului, ca 
să-l cunoască pe Ei, care prin moarlea sa a 
prădal moartea şi a rupt legăturile păcalului, 
chemându-ne pe toţila o viaţă nouă. Prin frân- 
gerea pâinii a dal pace sufletelor lor inslristate, 
tăcându-i să-l cunoască pe dânsul Dumnezeu, 
care tuturor le dă pace sufielească prin pâi- 
nea cerească a Fuharisliei, pe care neîncetat o 
frânge luturor celor dornici de pacea lui sfântă. 

In seara celei dinlâi zilea săptămânii, fiind 
uşile încuiate, s'a arătat celor zece Anostoli, 
cărora cu trei zile mai înainte le zisese; „Pace 
îs vouă, pucea mea 0 dau vouă, nu vi-o dau 
cum vi-0 dă lumea“ (loan 14, 27) şi stând în 
mijlocul lor le-a zis: „Puce vouă“ şi ei „sau 
bucurat văzând pe Domnul“ (loan 20, 19 —20). 
invierea Domnului umple sufletele Apostolilor 
de pacea lui sfântă, care ne dă liniște și ade- 
vărată bucurie. Dela aceasta sfântă arălare a 
Domnului înviat din morți lipsea Toma şi de 
aceea sufletul lui rămâne lipsit de pacea lui 
Hristos, rămâne lipsit de lumina credinței adu: 
cătoare de adevărală pace. „De nu voiu vedea 
în mânile lui semnul cuielor și de nu voiu 
pune degelul meu în semnul cuielor şi de nu 
voiu pune mâna mea în coasla lui, nu voiu 
crede“ (loan 20, 25) zicea lor, lăsându-se bi: 
rnit de cea mai oarbă necredinţă. Hristos însă 
ține să aducă şi în sufletul lui pacea sulletească 
izvorilă din o adâncă credință şi după şapte 
zile se arală din nou Apostolilor săi, fiind 
acuma şi Toma cu ei şi stând iarăşi în mijlo- 
cul lor le zice: „Pace vouâ“. Apoi adresân- 
du-se deadreptul către Toma îi arată mâinile 
şi coasta sa cerânduii, ca să se convingă despre 
adevărala sa Inviere și îl mustră zicânduii: „nu 
fi necredincios, ci credincios“. Toma primeşte 
şi el pacea lui Hristos, care îi alungă toate 
împolrivirile necredinţei şi-i cade în genunchi 
tăcând o solemnă mărturisire a dumnezeirii lui 
Isus sirigând: „Domnul meu și Dumnezeul 
meu“. 

lubiți Fraţi şi Fii?! Hristos cel înviat din 
morţi îi face păriaşi de pacea sa nu numai pe. 
aceia pe cari i-a învredaicit de privilegiul spe- 
cial de a-l vedea pe El în trupul glorificat după 
strălucita sa Inviere din morii, ci el pacea sa 
sfântă neîncetat o împărtășește tuturor cari cu 
credință se apropie de dânsul şi-l primesc pe 
el în suiletele lor. Hristos este „pacea voastră 
şi venind el a vestit pace celor deparie şi ce- 
lor de aproape“ (EI. 2, 44,17), ne zice Sl. Pavel. 

Invierea lui Hristos aduce pace în sufletele 
celor evlavioși şi credincioşi, cărora l= dă lăria 
de a nu se clătina în credința lor, ştiind că 
Acela, care le-a vestii o, prin Învierea sa a do- 
vedit, că este adevărul veşnic. Invierea lui 
Hristos este chezăşia pulernică, că adevărală 
este credinţa noastră și Invierea Domnului este 
justiticare vieţii noastre creşlineşti, „Dacă Hri- 
stos nu a înviat, zădarnică este propovâduirea 
noastră şi zâdarnică este şi credința voastră“. 
Insă adevăr slâni îiind că Hristos a înviat, ade- 
vărată esle credința noasiră şi cu rost este 
viata noastră creştinească şi zădarnică este ne- 
credința şi nebună viața celor necredincioşi. 

invierea lui Hristos aduce pace în sufietele 
celor ce umblă pe calea ce strâmtă a mântuirii 
şi ca nişte eroi nebiruiţi îndură orice pentru 
Hristos, căci nădejdea şi credinţa sfântă, că 
bogat vor fi răsplătiți, prin Invierea Domnului 
primeşte cea mai înallă confirmare. „Drept 
acea, iubililor mei frați, fiți stalornici, neclă- 
Fiți, sporind întru lucrul Domnului pururea, 
ştiind, că osteneala voastră nu este deşariă 
în Domnul“ (|. Cor, 15, 58) şi „odevera! este 
cuvântul, că de am murit împreună cu Hristos, 
îmoreună cu Hristos vom şi învia, de răbdărm, 
împreună cu dânsul vom şi împărăți“ (Ul. Tim. 
2, 11—12) ne zice Apostolul neamurilor. 

Invierea lui Hristos varsă pace în sulleltele 
luturora, ale căror priviri se ridică către cer. 
Invierea lui Hrislos varsă pace şi linişte în su- 
fietu! omului torlurat de frica morţii şi chinuit 
de gândul nimicirii. Ea ne învață, că sufletul 
omului e nemuritor, nu se nimiceşte, ci are să 
lrăiască în veci. Invierea lui Hristos alungă 
dela noi toate îndoielile că după viața aceasta 
nu ar urma altă viaţă, cea adevărată, fără sfârşit. 
Invierea lui Hristos ne dă siguranța neclătită, 
că cele ce ne-a învăţat Hristos şi după cari ae 
îndreptăm faptele noastre, sunt adevăruri veş- 
nice, căci El Dumnezeu este. Învierea lui Hri- 
stos dă tuturor pacea sfântă a vieţii creștineşti 
irăită în virtute şi departe de păcat, care ne 
aduce moarte şi osândă veșnică. 

lubiţi Fraţi şi Fii! Omenimea totdeauna a 
dorii şi a căutat pacea, însă parcă nicicând nu 

a avut aşa mare trebuință de pace, ca în zilele: 
noastre, când totul în lume, încă şi cele mai 
înspăimântătoare pregătiri de războiu, se fac în 
numele păcii şi pentru a da omenimei alâi de 
mult torturată de neliniște, pacea mult dorită 
E dorită pacea, se ţin sfaturi şi conferențe 
pentru a se găsi pacea; se leagă alianţe pen- 
tru a se asigura pacea; şi tot nu este pace, 
pentrucă se caută acolo, unde nu esle Lumea 
nu ne poale da, ce nu are. Ea nu are pace 
Pacea o are Hristos şi numai alergând la dân- 
sul vom putea avea parte de pacea, după care 
însetate sunt sufletele noastre. 

Dacă întradevăr dorim pace, să ne curăţim 
sufletele de păcat, de ură, de invidie, duşmă- 
nie, cari tulbură şi nimicesc pacea între noi şi 
Dumnezeu. Să ne curăţim sufletele de ură și 
răzbunare, restabilind pacea între noi şi aproa- 
pele nostru. Să ne curăţim sufletele de toată 
răutatea, care l-ar împiedeca pe Hristos.cel 
înviat din morţi, ca să intre în suflete noastre 
aducându-ne pacea sa sfântă. Să ne deschidem 
inimele şi să-l primim pe Acela, care Impărat 
al păcii fiind, indivizilor, familiilor, societăţilor, 
neamurilor şi popoarelor ostenite în căutarea 
zădarnică a păcii, le strigă: „Veniţi la mine 
lofi cei întristați şi ostenifi şi eu vă voiu 
odihni pe voi“. 

Biserica în marele praznic al Invierii cu 
duioase cuvinte ne chiamă pe toţi la pacea 
lui Hristos: „Ziua Invierii, să ne luminăm po- 
poare. linii cu alții să ne îmbrățişem., Să 
zicem : fraților şi celor ce ne urăsc pe noi; 
şi să iertăm toate peniru Inviere“. — Amin. 

Hristos a înviat 7 

Dat în Oradea, în reședința Noastră epi- 
scopească, la praznicul Invierii Domnului din 
anul 1938, al Episcopatului Nostru al XĂVI-lea. 

EPISCOP VALERIU TRAIAN 











PARTEA OFICIALĂ 
E) 
No. 2083/1938, 


Numiri şi distincţii în Cier. 


Facem cunoscut Veneratului Cler diecezan, că: 

1. pe Reverendisimul Petru Cupcea, vicarul 
foraneu al Sălajului, protopop-paroh 1 în Şimleu şi pe 
Reverendisimui Francisc Hubic, profesor al Aca- 
demiei teologice şi conducătorul corului Bisericii ca: 
tedrale, întru recunoaşterea meritelor lor deosebite 
câştigate de unul în păstorirea sufletelor şi administra- 
ţia bisericească, iară de altul în învățământ şi în cul: 
tivarea cu frumoase realizări a muzicei bisericeşii, 
i-am numit canonici onorari ai Ven. Nostru Capitlu 
catedral ; 

e avere: 





2. pe Reverendisimul Dr. Nicolae Fiueraş, 
director al liceului de băieţi din Beiuş şi .asesor con- 
sistorial şi pe Reverendisimul Vasile Barbul, direc- 
tor al Cancelariei diecezane, primnotar şi asesor con- 
sistorial, pentru serviciile credincioâse făcute de unul 
în învăţământ şi la conducerea cu multă pricepere a 
liceului de băieţi din Beiuş, iară de altul în admi- 
nistraţia centrală diecezană, i-am numit Arhidiaconi 
onorari ; 

3. M. On. Traian Tămaș, proiesor al liceului 
de băeţi din Beiuş, M. On. Teodor Naghi, profesor 
al liceului de băieţi din Beiuş, M, On. Teodor Ma- 
tei, profesor de religie la liceul de fete din Beiuş, 
M. On. Ştefan Musta, profesor al liceului de băieţi 
din Beiuş, M. On. Aurel Pășcuţiu, paroh Il în Sa- 


“nislău şi M. On. Vasile Stan preot Îl în Oradea au 


fost numiţi Protopopi onorari. 
Oradea, Şed. Cons. din 14 Aprilie 1938. 


No. 2096/1938 
Concurs la parohii 


Cu termenul de 10 Mai crt, se publică concurs 
la parohiile : 

1. Sâmbăta (protopopiatul Beiuşului), rămasă va- 
cantă prin numirea M, On.-lui Paul Tămăian de pa- 
roh la Săcueni; 

2. Vezendiu (protopopiatul lerului), rămasă va- 
vantă prin numirea On.-lui Joan V/aieu de paroh la 
Supurul. de- ]os ; 

3. Racova (protopopiatul Supurului), rămasă va- 
cantă prin numirea On..lui Teodor Pilca de admini: 
strator parohial la Supurul-de-Sus. 

Oradea, 15 Aprilie 1938. 


No. 1982/1938. 
Institutul Naţional de Credit Agricol. 


Adresa Institutului Naţional de Credit Agricol No. 
1429/1938, comunicată nouă de On. Ministerul Cultelor 
sub No. 13908/1938, o publicăm mai jos invitând Ven. 
Cler, ca să o aducă la cunoştinţa credincioşilor agri- 
cultori. 


Domnule Ministru, : 

Avem onoare a vă ruga să binevoiţi a dispune să se 
aducă la cunoştinţă organelor din subordine din comune, că 
Institutul Naţional de Credit Agricol s'a organizat şi este în 
plin curs de activitate. 

Institutul Naţional de Credit Agricol, creat cu mari sacri- 
ficii, are de scop de a sprijini desvoltarea gospodăriei 
proprietarilor agricoli mici şi mijlocii (0,50 Ha.—50 Ha), de a 
ridica cantitativ şi calitativ producţiunea şi de a spori avuţia 
privată și implicit şi cea naţională. 

Pentru anul în curs, Institutul a hotărit să acorde împru- 
muturi tuturor agricultorilor mici şi mijlocii, cari au nevoie 
şi cari prezintă garanţii serioase că împrumutul va fi învestit 
pentru sporirea producţiunii agricole, cu toate ramurile ei. 

Faţă de scopul urmărit, vă rugăm să binevoiţi a dispune 
ca organele Dvs, în subordine (Preoţi) să facă o stăruitoare 
propagandă printre agricultori pentru o mai bună şi raţională 
lucrare a terenurilor, arătându-le marele sprijin ce li se oferă 
pentru exploatare şi cumpărare de vite şi unelte prin acordare 
de împrumuturi de către Iastitutul Naţionai de Credit Agricol 
cu o dobândă mică, de 6,50%, pe an. Din această dobândă 
Institutul reţine numai 0,50%, băncile mandatare iau numai 
1,50%, pentru acoperirea cheltuelilor, lar restul de 4,50%/, este 
scontul Băncii Naţionale. 

Imprumuturile se fac prin mandatarele legale : bănci popu- 
lare, Case de Credit ale Agricultorilor, sau sucursalele Insti- 
tutului. 

Credem că se impune o acţiune de. colaborare a tuturor 

organelor de Stat afiate în viaţa rurală pentru ridicarea morală 
și materială a ţărănimii noastre şi de aceea, vă rugăm să 
binevoiţi, Domnule Ministru, a dispune în sensul celor mai 
sus arătaie. - 

In acelaşi scop am intervenit şi la celelalte departamente. 

Primiţi, etc. 

Instilutul Naţional de Credit Agricol 
Preşedinte, Director General, 


(ss) Indescifrabil (ss) Indescifrabil 


p. coniormitate: 
Indescifrabil 


Oradea, 11 Aprilie 1938, 

















Mormântul gol, mormânt plin 


In fața marelui plan de răscumpărare, și la în- 


cepulul desnodământului final, îndrăznejul apostoi. 


Petru, pătruns în toală firea lui de stăpânirea Mân- 
fuitorului, ridică cel dintâiu sabia întru apărarea Lui. 
Se credea îndreptăţit și dator, pe cum mai înainte 
sa crezul tot așa, — şi a fost la locul său — să 
grăiască în numele fufuror și să mărturisească dum- 
nezeirea Invăjătorului. 

EI însă a greșit făcând apel la forță, la armă, 
şi de aceea Isus fi poruncește să-și revină. Petru, 
momentan nu-și dăduse seamă că, are de partea sa 
dreplatea, adevărul, carele era însuși Mântuitorul 
de lângă el și că în planurile lui Dumnezeu drep- 
tatea trebue să biruiască, fie chiar doborită pentru 
un moment, dar mai repede sau mai apoi fot se ri- 
dică, şi în urmă rămâne ridicată definitiv. 

Aşadar nu era nevoie de forță, Armele erau de 
prisos. Puteau fi folosite numai în mod compromi- 
fător, şi asla s'a petrecut la mormântul lui Isus. 

Din partea adevărului trebuia să se petreacă 
fotul după voia lui Dumnezeu în deplina ei putere. 
Toată abaterea și împotrivirea sau unelfirea, se face 
pe socofeala proprie, și pe răspunderea proprie. 

Rugăciunea lui Isus era categorică chiar la în- 
ceputul putimilor în grădină, şi tot atunci pildă de 
rugăciune. Toate să se petreacă, da, dar după voia 
Tatălui. S'a rugat: 1. cu supunere, „a căzut la pă 
mânt şi se ruga“ ; 2. cu încredere, „Părinte, toote-ţi 
sunt fie cu putință“ ; 3. după voia lui Dumnezeu, 
„hu cum vreau eu, ci cum vrei fu“; şi în fine 4. cu 
statornicie, de trei ori „sa rugat, același cuvânt 
zicând“ (Marc. 14, 35—41), 

Isus a primit crucea şi moariea într'o formă cu 
fotul neobișnuită. Sf. loan Crisostomul zice: „Nu 
i-a fost de-ajuns lui Isus o suferință mai obișnuită, 
nu 0 moarie relrasă, nu moarte simplă, nu o moarfe 
ca moartoa, ci cât a fosti de neobișnuită răbdarea 
și supunerea, to atât de neobișnuită a fost şi patima“. 

Trupul neînsufleţit al Mântuitorului, declarat 


mort În urma tuturor constatărilor și semnelor reale, 
fu așezat într'un mormâni tăiat în piatră neîntrebuinfat, 
fu închis și sigilat. In urmă se adaugă forța armată, 
ca din îndrăzneala ei de a servi minciuna împotriva 
adevărului, să iasă biruită, — fără să fie atinsă — 
și nevoită să aleagă înlre nepulințfă și necinste, 
sau În urmă să le ia pe amândouă, cum a făcut 
de fapt. 

Mormântul, gol de mai înainte, devine iarăși 
gol. Hristos a înviat. Se ridică, lasă ordine în mor- 
mânt, străbate și părăsește mormântul fără sa facă 
vreo sfricăciune rânduelilor omenești din loc şi jur. 
Nu e silit să furbure pe nimeni, materia poate ză- 
cea și dormi în pacea ei. Semnele ce s'au făcut în 
urmă : lumina, îngerii, răsturnarea pielrii și frânge- 
rea sigiliului ca să arate muritorilor mormântul de- 
venit iarăşi gol, au fost cele ce au deschis și ochii 
celor patru paznici din aceea strajă, ca să-și vadă 
neputința lor alături de cele peirecule. Ca cei biruiţi 
şi „vinovați“ că n'au păzit, să ție îniradevăr vino- 
vați, intervine corupția și minciuna. Mai înainte nu 
puteau fi pedepsiţi, doar ce se petrecuse era peste 
puterile lor. Ei aveau angajamentul și datoria să 
împiedece furlul omenesc, pe când învierea era 
opera lui Dumnezeu. | 

De dragul banului au primit să mintă, iar cei 
fărădelege, tot cu bani, i-au scutit de o pedeapsă — 
eveniuală și nedreaptă, tocinai pentrucă învierea este 
peste puterile lor, — în schimb iau învrednicit de o 
pedeapsă, mai târzie, dar dreaptă pentru necinstea lor. 

Pentru ochii dreptului însă realitatea mormân- 
ului go! este un mormânt plin, un izvor de credință, 
o făiefură adâncă în slânca veșnică, plină de pute- 
rea convingătoare în dumnezeirea Celui ce  înviind, 
înzădar prin cercetări într'alt loc ar fi fost căutat, 
căci printre acei oameni în repetate rânduri viu și 
întreg s'a arălat, pentru iubirea cărora toate le-a 
răbdat, 

G. S. 


O BCU CLUJ 


Anul XIV. No. & 





VESTITORUL 89 





Centenarul gazetăriei ardelene 


O sută de ani e lungă vreme. Mai ales dacă ne 
gândim la gazetărie românească şi în Ardealul robit, 
apoi timpul se lungeşte şi mai mult. Dar apoi dacă 
ştim şi socotim că acest început a avut loc în anul 
1838, Ce credinţă şi ce curaj a puiut avea în inimă şi 
suflet acel Gheorghe Barițiu care la 1838 a îndrăznit 
să scoată la Braşov o gazetă românească. Intâi pentru 
cine ? Doar aşa mic era pe acelea vremuri numărul 
românilor la care putea conta, şi cu cât greu îşi du- 
ceau viaţa şi ce mare le era sărăcia şi năpraznică 
robia. Apoi cu ce mijloace ? Din țările româneşti în 
fierbere şi desunire nu mult ajutor era de aşteptat. 
Dincoace de Carpaţi, cu circulaţia aşa de greoaie şi 
costisitoare a acelor vremuri, greu puteai lua contact 
cu lumea, chiar pentru o orientare sumară — ne mai 
vorbind de alte neajunsuri. Aceia cari cunosc truda 
şi greutăţile acelora care se ocupă de gazetărie în 
zilele noastre ştiu să aprecieze gestul de eroism, cu- 
rajul de risc al fondatorului Gazetei Transilvaniei. 

Dar faţă de grautăţile puse de stăpânire toate 
acestea cad pe planul al doilea, Câte persecuţiuni nu 
a îndurat şi câtă închisoare a răbdat Gheorghe Ba- 
riţiu, ajungând până acolo că a trebuit să părăsească 
foaia. A răbdat, dar nu a cedat. 

Urmează apoi partea cea mai dureroasă lipsa de 
înțelegere a intențiilor cinstite şi lipsa de apreciere a 
jertfei din partea propriilor fraţi. Prea puţini au putut 
rămâne credincioşi atunci, când chiar şi aceia la care 
se găsea câte un număr din foaie erau daţi în jude- 
cată. A urmat apoi trecerea dela chinezăria cirilă la 
alfabetul latin. Câţi nu aşteptau să dea greş, stând 
nepăsători de o parte în loc să-l ajute şi să-l încu- 
rajeze. Amatorii compromisului zis tradiţional încă nu 
au ajuns pe acelea vremuri să se simtă latini, dar 
nici slavonizaţi nu aveau curajul să se declare. Ga- 
zeta Transilvaniei are un istoric care vorbeşte de 
multe şi pentru mulţi. 

Eroismul latin, curajul roman şi credinţa naţio- 
nală a lui Gheorghe Barițiu şi a celor trei Mureşeni: 
Andrei, lacob şi Aurel, fii ai bisericii noastre prin 
naştere şi creştere deopotrivă, trebuesc relevate, imor- 
talizate şi vecinic reamintite celor cari nu le ştiu, sau 
ar vrea să le uite — în prezent şi viitor. 

Cu această ocazie e bine să ne reamintim încă 
odată că am moştenit dela marii şi vrednicii noştri 
înaintaşi o scumpă şi grea tradiţie, lăsată nouă şi 
celor ce vor să vină ca o mare poruncă de urmat în 
toate împrejurările şi pentru toate timpurile. Nu ne 
mândrim cu ei pentru a ne justifica pretenţii, ar fi să 
le coborîm martirajul sfânt, dar să le cinstim memo: 
ria prin fapte, dovedind că i-am înţeles şi îi ştim 
aprecia, dar mai ales să ne inspirăm dela sufletul lor 
mare şi credința lor neclintită. Orice credinţă pretinde 
jertiă şi tăria convingerii nu o dovedeşte decât cura- 


jul. Să nu discutăm neînțelegerea, să nu ne supere 
bârfirea, aceasta e soartea celor buni şi drepţi, dacă 
ni se dă partea din ea ne onorează. Nepăsători la 
toate şi încrezători în Dumnezeu şi zodia bună a 
Neamului să mergem hotâriîţi pe drumul nostru înainte, 
căci pe urme siinţite cu jerifă călcăm, ele ne arată 
luminos calea adevărului şi a dreptăţii. | 

Lumea îşi are legile ei eterne, aceleaşi eri, astăzi 
şi mâine, dintru început şi pentru totdeauna în veci- 
nicia veacurilor. Sa încercăm a le cunoaşte şi a ne 
supune de bună voie, îără nici un reseniiment, sau 


urmă de protestare. Noi am răscolit milenii şi am de- 


terminat veacuri. Mai mare şi mai frumos rol nici că 
se poate. Datoria noastră este de a înfrunta timpurile 
şi nu oamenii: 2ce e val, ca valul trece«. Nu ce spun 
alții contează, ci ce facem noi. Priviţi Gazeta Tran- 
silvaniei, care arată cum vremea necruțătoare curăţă. 
diamantul, redându'i întreaga strălucire. Privind lu- 
crurile sub zodia veciniciei ce ne poate opri în cale? 
Dacă simţim chemare în noi, de cine şi ce ne mai 
pasă ? 

1838—1938. Biruit-am vremea şi căzut-am robiţi 
sub ea. Aceia erau şi trăiau pentru Neam, noi credem 
că neamul este şi trăieşte pentru Noi. Diferenţa gra- 
maticală dela N mare la n mic. Dar în suflete şi cre- 
dința cum stăm. România s'a făcut mare, ca noi să 
devenim mici, aproape pitici în ea ? Nu. Datoria sfântă 
şi mare abia acum începe. Tabloul are abia cadru, 
dar pânza încă nu trăieşte. Gazetarii răscolitori de 
suflete, ca Barițiu şi Mureşenii ar trebui să tune cu 
gtas de arhanghel, vestind în lungul şi latul ţării evan- 
ghelia apostolică a neamului, care să desmorţească 
conştiințele pierdute în  marasmul materialismului 
egoist. Ar fi cu adevărat şi ce frumoasă ar îi o astfel 
de sărbătoare iubilară a acestui centenar. 

Dr. V. German. 








— Papa Pius XI şi aviația. Papa de acum, 
se ştie, e unul din cei mai moderni suverani. El are 
nu numai şcoli înalte, muzee, biblioteci, staţiune de 
emisiuni radiofonice şi cale îerată, ci se interesează 
şi încurajează orice invenţie şi născocire menită să 
apropie pe oameni. Mai deunâzi, el s'a interesat cu 
deamănuntul de călăloria pe care urmaşul său în 
scaunul arhiepiscopal de Milano, cardinalul Schuster 
o făcuse din Milano la Roma şi regretă că, pe timpul 
când el fusese nunțiu apostolic în Varşovia (Polonia), 
nu erau avioane civile, ci numai de cele militare care 
însă nu aveau voie să sboare dincolo de hotarele 
acestei republici. In 1926, când a hirotonit pe Prea 
Sfinţitul Tohao, cel dintâi episcop catolic al Chinei, 
ia spus să vină cât de des la Roma. — Aşi veni, 
Prea Fericite Părinte, întâmpină Episcopul, dar China 
e aşa de îndepărtată de Cetatea Eternă. — la te uită 
pe hartă, grăi Papa. In trei zile trebue să se facă cu 
avionul şi acest drum, oricât de lung! — Papa a avut 
dreptate. Astăzi aviația a realizat acest record, 

Omul din Tabără 


Umanitatea secolului al 20-lea poate să spună, 
după vorba cronicarului că »noi trăim cumplite vremic«. 
Timp de patru ani a trăit cataclismul mondial, cu iu: 
reşul de popoare învrăjbite. Cei de pe fronturi au avut 
să îndure toate primejdiile legate de uriaşul sacrificiu 
ce i-l cerea Țara, iar cei de acasâ au vărsat lacrimi 
după cei plecaţi şi au luat pe umeri sarcini cu care 
nu erau deprinşi în anii de prosperitate antebelică. 

S'a încheiat apoi pacea şi pe locurile de bătălii 
au rămas de strajă madestele cruci ale eroilor, iar 
cei cari au scăpat s'au reîntors ca să vindece cu noui 
eforturi ranele cauzate de marea încăierare dintre po- 
poare. S'au spart fronturile dar din adâncurile tran- 
şeelor soldaţii s'au întors cu o psihoză nouă, Păreau 
celor care-i aşteptau acasă atât de mari... Ei în- 
fruntaseră doar cu bărbăţie focul ucigaş al armelor şi 
râseră de atâtea ori, prin asalturi, morţii în faţă. Pă- 
reau atât de tari eroii demobilizaţi, întorşi de pe pa- 
xapete. 

Adevărul stetea pe aproape. Da, întruntaseră cu 
bărbăţie duşmanul din îaţă, însă eroismui războiului 
modern poartă o nuanţă care trebue pătrunsă. Nu e, 
in cele mai multe cazuri, eroismul individului izolat ci 
eroismul massei organizate, al colectivitaţii, eroismul 
taberei care făcuse minuni, înfruntând tehnica modernă 
distrugătoare. 

Se părea că rosturile vechi se reîntoarseră şi lup- 
tătorii îşi vor relua rosturile lor de odinioară. Făgaşul 
vieţii deveni însă cu totul altul. Siguranţa vieţii bur- 
gheze, sau romantismul agrar şi, în general, toată ac- 
tivitatea independentă în diferite ramuri de producţie, 
dătătoare sigură de bogății ce recompensau în mod 
aproape sigur o hărnicie deveni, pe încetul, o remi. 
nisceuță plăcută a vremilor prezente. Apărură vremi 
noui în probleme nouă, ce comportau termeni adecvaţi. 

»Interdependenţă«, »dirijarea«, »planiiicarea« în 
structura economică a lumii şi a statelor exprimă flie- 
care în parte noţiuni prin care se consacră starea 
zilelor noastre şi în care individul cu iniţiativa, cu eul 
lui, nu e altceva decât o infimă parte dintr'o celulă, 
în care, dacă nu se conformează, va îi distrus ori, în 
cazul cel mai bun, eliminat. În faţa stărilor noui, omul 
nu mai poate lupta singur şi nostalgia taberei de pe 
îronturi reveni pe încetul; se simți tot mai mult ne- 
cesitatea regrupărilor sociale; după ce individul s'a 
simţit atât de izolat, atât de neputincios ca să înfrunte 
singur problemele vieţii. 

De aici răsăriră mulțimea de societăţi şi asociaţii 
din zilele noastre : pe profesiuni, după preocupări, doc- 
trine, ideologii etc., toate menite să sporească moralul 
scăzut al individului, după ce dictonul: „Omul singur 
e cel mai tare« se perimase. Forma socială a umani- 
făţii de azi este, după cât vedem, fabăra. 

Şi întru cât aceste tabere sunt multe și mai mult 


sau mai puţin populate, o grijă principală pentru Bi- 
serica noastră e ca Tabăra lui Isus, pentru care mili- 
tăm noi, să nu rămână pustie. Captaţiile vin in 
toate părţile şi ailuenţa e mai mare acolo unde con: 
ducătorii sunt mai capabili. Deci vremile ne cer un 
preot nou; cu o credinţă mai potenţată, cu mai multă 
destoinicie şi cu mai mult zel. Preotul zilelor noastre 
nu se mai poate opri la ritualul duminecilor şi săr- 
bătorilor de peste an; el trebue să îie un suilet di: 
namic, menit să grupeze şi să fortilice suiletele în 
credință. Bisericii de azi, templu sfânt de sacrificiu şi 
rugăciune, trebue să i creeze auxiliarii, laboratorii de 
formare a sufletelor conştii în slujba bisericii. Tabăra 
lui Isus trebue să aibă câmpuri de exercițiu, în care 
ostaşii să se poată deprinde în trăirea întensă a vieţii 
creştine, 

Aici intră rostul înalt al asociaţiilor religioase. 
Ele sunt adevărate şcoli ale Bisericii unde trebue să 
se formeze sufletul creştin al vremilor de azi. Să nu 
ne mulţumim cu cât avem fiindcă, într'o adevărată 
oştire contingentele noui le varsă recrutările şi pentru 
acestea modalitatea veche, de a deschide o singură 
dată pe săptămână uşa Bisericii, nu e suficientă. 

Modalităţile sunt atât de mulie şi ocaziile ce ni 
se îmbie atât de dese. Calendarul nostru creştin ni 
le oferă cu prisosință şi nu rămâne decât ca preotul să 
le întrebuințeze metodic şi în deplină conştiinţă că 
serveşte o cauză mare, pentru care va trebui să ră- 
spundă nu în fața oamenilor ci la Inalta Ţudecată din 
urmă. Peritru că, mai ales azi, trebue să se ştie că 
păstorul, fără să fie bătut, numai dacă se va complace 
în somnolenţă i se va risipi turma. Huceagurile vieţii 
sunt multe şi, dacă se încurcă oile se vor găsi cu greu. 

Tabăra lui Isus reclamă ca să fim cât mai treji, 
ca să nu ne întreacă alții, acum când umanitatea se 
indreaptă, în virtutea împrejurărilor spre această formă 
de vieaţă şi când foarte mulți nechemaţi au pretenţia 
să fie pescari de suflete, 

Rândurile de mai sus sunt simple sugestii de săr- 
bători cărora aş dori să li se dea atenţie după ade- 


vărul ce-l cuprind. 
V. Bolca ' 











— Cartea cea mai mică din. lume s'a tipărit 
în America, țara minunilor. Ea e de opt milimetri de 
lungă şi tot atât de lată. Grosimea ei e de trei mili- 
metri. Ca să acoperi o marcă postală, îţi trebue patru 
exemplare din această carte. Ea cuprinde o culegere 
de poezii din poetul persan Khaiam. Pe cele 48 de 
pagini sunt tipărite 100 de poezii. Literele sunt atât 
de mici, încât îţi trebue lupă ca să le poţi ceti. Preţul 
e, însă, destul de mare. Un exemplar costă 2000 de 
dolari, adecă 309.000 de lei, 

România și Românii Uhniţi 


- Conferenţa Em. Sale 


Duminecă (3. 4. 1938), Eminenţa Sa Cardi- 
nalul Eugen Tisserant, Secretarul Congregaţiei 
pentru Biserica Răsăritului, sub egida Asociaţiei 
Catolice Italiene pentru hâsăritul Creştin, a cetit 
o conierență despre România şi Românii Uhniţi. 

Insemnătatea cuprinsului şi deosebita com: 
petență a eminentului orator au întrunit o aleasă 
mulţime de personalităţi şi studenţi cari au fost 
primiţi de superiorii şi profesorii Institutului Pon- 
tilical Oriental din Roma. 

Erau de faţă Eminenţele Lor Cardinalii : Dolci, 
Saloiti, Boetto, Caccia Dominioni şi au aderat 
Em. Sa Card. Pacelli, Alteța Sa principele Chigi 
Albani, marele maestru al Ordinului dela Malta; 
de asemenea Prea Sfinţiţii Giannini, Cattaneo, 
Migone, Lisson, Pisani, Capettini, Evreinoii, Ce- 
Ssarini; a aderat E. S. Montini; prezenţi PP. 
LL. Rosso şi Filippanti; apoi toţi funcţionarii 
şi sfetnicii S. Congregaţii pentru Biserica Răsă-. 
ritului ; număroşi superiori de ordine religioase; 
Excelenţele Lor ministrii României şi Ceho Slo- 
vaciei de pe lângă S. Scaun; principele don Lelio 
Orsini, contele Gargallo, profesorul Salvatori, 
fruntaşi din patriciatul şi nobilimea romană şi 
nenumărate grupuri de studenți dela diierite co- 
legii de rit oriental, 

Inainte şi după conferenţă, studenţii Cole- 
giului Pontifical »Pio Romerno« au executat su: 
gestive cântece românești. Discursul pe care îl 
publicăm în traducere după originalul tipărit în 
semioficiosul Vaticanului L'Osservatore Romano 
(4-5, 4, 1938 pag. 3) a fost ascultat cu vie 
atenţiune şi aplaudat călduros. 


“Numele României 


Nu sunt încă şasezeci de ani de când cuvântul 
România a îost reecunoscut în Congresul din Berlin 
ca nume oficial al unui Stat independent şi totuşi e 
un nume vechiu şi destul de slăvit. Incă pe timpul S. 
Augustin exista cuvântul România în înţelesul de ţinut 
unde stăpânesc vulturii Romei, înțeles admis şi astăzi 
în -italieneşie. Curând însă, sub numele de România 
se înțelegea numai imperiul roman de Răsărit pe care 
astăzi îl numim mai cu seamă bizantin, având capi: 
tală Constantinopolul, Noua Romă. Aşa trebue înţeles 
cuvântul România în textele medievale din Apus ; pen- 
tru Arabi imperiul bizantin e Bilad-ar-Rum, ţara Ro- 
manilor ; Turcii însemnau cu Rumeyli tot ce atârna 
de Vasilevas, sau tot ce se găsia la Vest de Bostor. 

Înţelesul istoric al cuvântului Romania dâinui cu 
atâta trăinicie, încât într'o enciclopedie istorico-geo- 
grafică tipărită în 1858 cu el se definește »partea eu- 


Cardinalul Tisserant — 


ropeană a imperiului otoman« cu timida indicație că 
el se înfrebuințează şi pentru a arăta țara Românilor. 
Atât e de mare înrâurirea geografiei politice asupra 
nomenclaturei, încât se preferia un fapt istoric de mult 
încheiat unui însemnat fapt etnic! Fiindcă Românii 
m'au încetat a se proclama Romani, e mirare că pă- 
mântul locuit de ei a fost cunoscut atâta timp sub alt 
nume decât acela de România. 


Romanii şi barbarii 


Când împăratul Traian după două grele războaie 
împotriva lui Decebal şi-a dus îirupele până la râul 
Siret, hotări să asigure apărarea noului hotar aşezând 
în ţara Dacilor un mare număr de legionari. Totuşi 
aceştia, deşi Romani faţă de Baibarii de pe celălalf 
mal, nu erau născuţi la Roma, nici măcar în Italia; 
ne dăm bine seama de aceasta astăzi când atâtea 
monumente funerare ne-au păstrat numele lor sau al 
urmaşilor lor. Cercetând aceste nume, rezultă cu si- 
guranță că trupele lui Traian, în acele ţinuturi, erau 
compuse în partea cea mai mare din Râsăriteni, de 
fel din Asia-Mică şi din Siria. Cu toate acestea erau 
Romani, pentrucă dela Roma aveau legile, civilizaţia, 
limba. 

Şi Romani au rămas, deşi curând despărțiți de 
imperiu, când anume în 270 hărțuelile cu Goţii sili 
pe Aurelian să-şi retragă dincolo de Dunăre trupele 
şi judecătorii, lăsând pe pământul: cucerit atât de 
anevoie pe urmaşii legionarilor din 106, acum legaţi 
de glie. Coloniştii romani curând se găsiră nu numai 
împrejmuiţi, ci copleşiţi de popoare de rasă ariană 
sau dea rasă uralo-altaică, ale căror nâvăliri urmară 
repeda: Goţi, Vandali, Huni, Bulgari, Pecenegi, Slavi. 
Ingrămădiţi în mare parte în zona deluroasă şi pădu- 
roasă a celor două cline ale Carpaţilor, urmaşii osta- 
şilor lui Traian aproape totdeauna au fost sub alte 
stăpâniri politice şi până în zilele noastre nici când 
mau fost uniţi sub o singură stăpânire. 


Graiul românesc 


Această împrejurare face şi mai extraordinară 
păstrarea unei limbi unice, şi minunea e cu atât mai 
mare cu cât ne gândim că ostaşii cuceritori în țara lor 
de baştină vorbiră mai mult limba grecească, învățând 
latinsasca numai după înregimentarea lor în armata 
împărătească. 

Obârşiile graiului românesc au fost studiate de 
mulţi filologi; toți spun că temelia lui nu e limba la- 
tinească vulgară, ca la alte limbi romanice, ci limba 
militară, şi aduc felurite dovezi, dintre care va ajunge 
să arătăm faptul că băfrân dela latinescul veferanus 
se întrebuințează mai cu seamă pentru oamenii ş 


O BCU CLUJ 


92 VESTITORUL 


fiinţe vii, pe când vechiu dela latinescul vetulus se 
foloseşte în deosebi la cele neînsuflețite, nu ca în ce- 
lelalte limbi romanice, 

La mărturia limbei asupra obârşiei romane a Ro- 
mânilor, şi la faptul că prin tradiţie au păstrat con- 
ştiinţa dreptului lor de a se numi Romari, se adaoge 
faptul că înseşi popoarele vecine iau privit aşa. 
Lucrul nu e lămurit, fiindcă între numirea ungurească 
a Valahilor (Olâh) şi aceea de Romani nu se vede 
numai decât o legătură. Dar etimologia cuvântului 
Valah nu e îndoelnică: e cuvânt germanic, corespun- 
zător latinescului Gallus, egal cu Welsch, Walloni ş. 
a., întrebuințat nu la Gaili ca popor, ci la toate popu: 
laţiile romanizate pe care Germanii le găsiră la hota- 
rele împărăției, ca de pildă la populaţiile Gallo- romane 
de pe malul apusean al Rinului, cari absorbiră o în- 
semnată parte de seminții germanice, ca pe acelea 
ale Francilor. Numele de Valah, dela Germani, Gaţi 
sau alţii a trecut la Slavi şi ca dovadă că aceştia nu 
ştiau bine înțelesul original avem faptul că şi astăzi 
Polonii numesc Italia W/ochy. 

Recunoscuţi deci ca Romani sub îndoitul nume 
de Români şi de Valahi, urmaşii coloniștilor lui Tra- 
ian ne dau o însemnată învăţătură, dovedind cu con: 
tinuitatea lor puţin obişnuită în păstrarea tradiţiilor 
strămoşeşti puternica pecete a Romei. Sunt multe po- 
poare ce şi-au ţinut graiul, chiar fără neatârnare șo- 
litică, dar e un fapt extraordinar şi poate unic ca un 
graiu învăţat să aibă atâta trăinicie, în împrejurări 
aşa de neprielnice, şi anevoie s'ar găsi o desminţire 
mai categorică a teoriei lui Gobineau şi a rasiştilor, 
cari spun că stăpânesc urmările continuității fiziolo- 
gice. In speţă la Români, oricare ar fi proporţia sân- 
gelui dac unit cu cel roman, ştim că nici la aceştia 
nu era 0 rasă omogenă. Minunata trăinicie a neamu- 
lui românesc se datoreşte în întregime împărtăşirii 
din civilizaţia Romei. E o foarte mare încurajare pen- 
tru cei ce cred în întâietatea spiritului asupra materiei, 


Inceputurile creștinismului 


„Nam de gând să vă înfăţişez soartea creştinis- 
mului la Români. Învățătura creştină străbătu în Dacia 
îndată după cucerire, dacă nu va fi fost adusă de în: 
şişi cuceritorii, de fel din ţări unde creştinismul era 
foarte răspândit încă la sfârşitul veacului întâiu. Şi e 
o ciudată coincidenţă că cei mai nemijlociţi vrăjmaşi 
ai coloniştilor romani, Goţii, primiseră şi ei creşti- 
nismul din Asia Mică, prin sclavi şi prizonieri de răz- 
boiu originari din Capadochia. Ar fi însă lucru zadarnic 
să îilosofăm asupra acestui fapt pentru a trage con- 
cluzii privitoare la ritul urmat de cei dintâi creştini 
din România de astăzi, cum au încercat diferiţi pole- 
mişti, fiindcă înainte de veacul al patrulea nu se cri. 
stalizară formele caracteristice ale riiurilor patriarhale, 
"şi chiar la Roma mai bine de un veac se rugau gre- 
ceşte. Dacă nu se vor găsi monumente scrise, va 

trebui să renunțăm a cerceta în ce limbă şi cu ce 
formule se rugară întâii creştini ai Daciei. E însă mai 
presus de îndoială că provinciile ei bisericeşti făceau 
parte din lliricul răsăritean şi, ca atari, erau sub 
ascultarea Papii, ca patriarh al Apusului, deşi ţinutul 
Mesiei şi Daciei atârna de imperiul roman de Răsărit. 
Trecerea bisericilor româneşti sub ascultarea Constan: 
tinopolului se întâmplă numai după creştinarea Bul- 
garilor, şi când stăpânirea acestora se întindea până 
la hotarul de miazăzi al Moraviei. Faptul ce rezultă 
limpede din istoria generală a acelei părţi din Europa 
e întărit şi prin aceea, că limba bisericească a Româ» 
nilor e alcătuită din cuvinte latine şi slave; terminii 
greceşti n'au intrat direct. 
Schisma 
Trecute de curând la patriarhatul din Constanii: 
nopol când acesta se rupse definitiv din unitatea ro- 
mană, eparhiile române se găsiră fireşte târite în 
schisma lui Mihail Cerulariu şi toate rămaseră sub 
ascultarea Fanarului până în anii din urmă ai veacu 
lui al XVil-lea. Pentruce se întâmplă atunci o schim: 
bare ? În veacul de mijloc nu lipsiră din România 
misionarii latini, dornici să pricinuească restatornicirea 
unității catolice, Şi le îu cu putinţă să-şi păstreze mă- 
năstirile şi episcopiile chiar dincolo de Carpaţi, cu toată 
stăpânirea Tatarilor, izbutind să convertească la cato- 
licism pe Cumanii rămaşi păgâni în mijlocul atâtor 
popoare creştine. E adevârat totuşi că in 1439 mitro- 
politul Moldovei Damian iscăli la Florenţa actul de 
unire. Dar gestul lui: n'avu urmări: el era Grec şi 
fără nici o înrâurire personală asupra unui popor şi 
cler care erau de alt neam şi de altă limbă. Veni apoi 
stăpânirea turcească şi ca în toate ţările Islamului 
schimbările de biserică sau de credință deveniră mai 
anevoioase decât oricând, fiindcă pricinuiau schimbări 
politice, Numai când Leopold | liberă în 1688 Tran- 
silvania, alipind-o în 1690 ţărilor sale ereditare, îu cu 
putință gândul unirii, mai cu seamă când împăratul 
făgădui supuşilor săi români că, primind credinţa Ro- 
mei, vor avea aceleași drepturi ca şi ceilalţi catolici. 
Poporul şi clerul de jos erau atunci gata să pri- 
mească chemarea, fiind scârbiţi de înalții membri ai 
ierarhiei eclesiastice. Aceştia erau, în mare parte, 
străini de ţară. Potrivit unui sistem întrebuințat de 
Fanar până în zilele noastre, vedem episcopi şi pa- 
triarhi de limbă grecească stăpânind biserici de limbă 
arabi în Egipt şi în vechiul imperiu otoman, aşa şi 
mitropoliţii şi episcopii României erau adeseori Greci 
ori Slavi, în Transilvania mai cu seamă Sârbi, Aceşti 
chiriarhi slavi ai eparhiilor române întrebuințează limba 
paleo-slavă ca limbă bisericească până în 1700 spre 
marea pagubă religioasă a credincioşilor cari nu ştiau 
această limbă, precum n'o cunoşteau nici mulți preoți, 
deşi în biserica bizantină nimic nu se împotriveşte 
introducerii limbei poporului în slujbele bisericeşti, 
pentru a înlocui predica mai puţin obișnuită. 

Calvinismul 
Urgisiţi ca străini, ierarhii bisericii rOmâneşti erau 
şi mai mult când se calviniră. Totdeauna înțelegem 
cu greu cum membri ai bisericii răsăritene ajurg să 
se înțeleagă mai curând cu protestanții decât cu ca- 
tolicii, fiindcă între credinţa Constantinopolului şi a 
Romei nu sunt decât mici deosebiri în asemănare cu 
cele ce se află între credința unui Fotie şi aceea a 
lui Calvin sau Luther, fără să mai vorbim de enor- 
mele deosebiri în practicele religioase cu privire la 
Prea Siânta Euharistie, la cinstea icoanelor, la cultul 
Prea Curatei Fecioare şi al Sfinţilor. Inţelegerea ie- 
rarhilor români cu boierii calvinişti de neam unguresc, 
se făcu, fireşte, din pricini politice, pentrucă, fiind 
magnații aproape toţi de religie reformată, era de 
mare interes să se dobândească sprijinul lor în dieta 
Transilvaniei unde ei erau în majoritate. 
Inţelegerea se ace totuşi în obşteasca dorință de 
a se împotrivi Romei, potrivit cu năzuința unei mari părți 
din înaltul cler bizantin al acestui timp. Dar poporul 
nu era de părerea ierarhilor săi şi, dacă din alipire 
aţă de preoţii săi era de fapt de partea Bizanțului, 
îşi da seama cu toate acestea de primejdia pe care 
cochetarea cu protestanții o aducea credinţei sale. Se 
îolosiau în toată libertatea cărți protestante româneşti, 
în vreme ce cărţi ortodoxe lipsiau în această limbă, 
Unirea cu Roma, precum dovedi lămurit în Senatul 
român din 17 Martie 1928, Excelenţa Sa Prea Stfinţi- 
tul Frențiu, se înfăţişa pentru Românii din Transilva- 
nia ca o mântuire de calvinismul ce înnăbușise con: 
ştiinţele timp de un veac şi jumătate. 


Unirea cu Roma 


Cucerirea militară a Austriei, făcută de soldaţi 
originari din toate părțile împărăției, începând dela 
1690 şi după aceea, îngădui Românilor să cunoască 
mai bine catolicismul roman şi să-i prețuească univer- 
salitatea, urînd mai puţin o religie pe care până atunci 
o socotiau mai cu seamă ca fiind a Ungurilor şi Nem- 
ților, rivalii lor în țară. Astiel repede se făcu o atmo- 
sferă de simpatie pentru ideea de unire, încât încă în 
1697, adică la cinci ani după decretul liberator, mitro- 
politul Teoiil Seremi putu să propună fruntaşilor cle- 
rului său să primească credința Romei. Seremi, ne- 
fiind străin, ci născut în Teiuş-Alba şi ţinându-se prin 
familie de mica nobilime, simția ca poporul său şi-şi 
da seama de folosul pe care unirea îl va aduce pen- 
iru viaţa religioasă a tuturor; dar împotrivirea pro- 
testantă era foarte puternică ; el muri câteva zile după 
sinodul dela Alba-Iulia şi autorităţile austriace aflară 
că a fost înveninat. Urmaşul său, şi el român de viţă, 
fu ales sub înrâurirea Calviniştilor şi se putea crede 
că ideea unirii va fi părăsită; dar, abia hirotonit, 
Atanasie Anghel, într'un întâiu sinod ţinut în 1698 şi 
apoi în al doilea din 1700, propuse unirea ce îu pri- 
mită fără să se mai aştepte ceva şi proclamată într'un 

act iscălit în numele a 1582 preoți şi aproape 
200.000 de credincioşi. Reacţia a fost foarte puternică 
nu numai în Transilvania din pricina intrigilor politice, 
ci şi în principate, unde spaima de întinderea mişcării 
de unire stârni pe înfocatul patriarh al Ierusalimului, 
Dositei, plecat de bunăvoie din scaunul sâu după în- 
frângerea avută în încercarea sa de a izqoni pe Fran- 
ciscani din bisericile Locurilor Siinte. El, care înţe- 
lesese puterea de atracţie a catolicismului, străbătu 
în Transilvania predicând şi pare că nu e prea cute- 
zător lucru să presupunem că teama de viitorul bise- 
ricii sale în această provincie a fost care l-a îndemnat 
să tipărească din 1692 până în 1705 la laşi şi Râm- 
nicul-Vâlcei, cea mai faimoasă culegere de lucrări an- 
tipapiste izvodite de biserica constantinopolitană, sub 
titlurile eufemiste : Tomul înțelegerii (Tomos Katalloges); 
Tomul dragostei (Tomos gapes) Tomul bucurie (Tomos 
charas) — voiume ce cuprind cu totul altceva decât 
s'ar părea din paşnicele lor titluri, precum iâlcueşte 
însuşi Dositei titlul cărţii din urmă: »carte de bucurie 
ce simte orice ortodox bun văzând că ajunge puțintică 
învățătură pentru a combate definitiv absurditatea 
inovaţiilor latinec. | 


Blajui, mica Romă 


Dar cu toată împotrivirea condusă de ierarhii 


greci din principate, de episcopii sârbi şi de magnații 


unguri, unirea înainta încât numărătoarea din 1750 
dădea pentru întreaga Transilvanie 543.657 de Români 
uniţi cu 1704 de biserici, faţă de 25.065 de neuniţi cu 14 
biserici. E adevărat că, în inevitabilele discuţii dintre 
istoricii celor două confesiuni, s'a discutat dacă toţi 
Românii din Ardeal sau numai o parte a lor au pri- 
mit credința catolică, dar, pe cât ştiu eu, cifrele de 
mai sus n'au fost nici când tăgăduite şi ele primesc 
de altă parte o minunată întărire prin faptul că cre- 
dincioşii catolici s'au numit »cei vechi«, ca adevărații 
păstrători ai tradiţiei, pe când minoritatea neunită se 
numia »cei nouic, | 

Asta nu va să însemne că Românii uniţi o du 
ceau bine: cu toată cârmuirea austriacă, adevărații 
stăpâni ai Transilvaniei erau calviniştii şi Viena nu 
putea interveni în treburile mărunte, unde calviniştii 
aveau totuşi simpatii şi oameni. Astfel îu prigonit 
episcopul Inochentie Micu: Klein, silit în 1751 să plece 
din scaun, ceea ce pricinui mişcări populare; de ase- 
menea al doilea urmaş al său Grigorie Maior în 1782. 
Cu toate acestea încetul cu încetul se desăvârşi or- 
ganizarea nouei biserici unite. Părăsind Albailulia, 
unde rezida un episcop latin, reşedinţa românească îu 
mutată în 1737 la Blaj, sătuc destul de mic şi sărac, 
unde o mică moşioară dăruită de Stat îngădui des- 
voltarea operelor indispensabile unei eparhii. Blajul îu 
numit mica Romă; acest nobil titlu dat de Românii 
catolici orăşelului, unde până astăzi se ailă centrul 
vieţii lor culturale, arată cât de bine şi-au dat şi îşi 

dau seama că tot progresul lor e datorit unirii lor 
cu Roma. 

În adevăr uniţii, scăpaţi din cătuşele Constantino- 
polului, nu avezu nici un motiv pentru a păstra sla- 
vona ca limbă bisericească şi în curând limba româ- 
nească se întrebuinţă în biserici ca şi în şcoli când 
în 1754 episcopul Petru Pavel Aron deschise vestitele 
şcoli din Blaj. În câţiva ani se întemeiază deosebitele 
trepte ale unui învăţământ din care seminarul teologic 
reprezenta pe cel superior. Timp de aproape un veac, 
şcolile din Blaj erau unicul centru de studii în adevăr 
româneşti, în care se formă şi se desvoltă nu numai 
literatura, ci şi conştiinţa naţională. Incă între cei 
dintâi profesori unii publicară lucrări teologice renu- 
mite, şi în Blaj se tipări broşura despre cele patru 
puncte de căpetenie discutate între Fotieni şi catolici, 
a cărei traducere latinească, F/osculus verifatis îu 
găsită vrednică să fie retipărită de cardinalul Giovanni 
Battista Pitra, acest bun cunoscător al lucrurilor 
bizantine. 

Renașterea culturală 

Nu vreau să mă opresc citând nume, dar e bine 
să amintim că au fost dascăli ai Blajului cei ce s'au 
învrednicit-să fie numiţi triumvirii renaşterii culturale 
române, Samuil Micu Klein, Gheorghe Şincai şi Petru 
Maior. Celui dintâiu dintre aceşti autori se datoreşte 
o traducere a Vechiului Testament, care, retipărită de 
mai multe ori cu mici variante, alcătueşte încă textul 
primit (textus receptus) de toți Românii, catolici sau 
nu. Despre a! doilea voiu spune numai că a fost mult 
ajutat în cercetările sale istorice de luminatul Mecena 
care îu secretarul S. Congregaţii de Propaganda Fide, 
apoi Cardinal, Ştefan Borgia. Tustrei, în timpuri aşa 
de grele — au îost dascăli în anii 1780-1825 
avură meritul de a cultiva aproape toate ştiinţele, aşa 
încât lucrările lor deteră Românilor mijloacele trebuin- 
cioase pentru cultură în propria lor limbă şi-i îndru: 
mară spre cultura apuseană. Vecini cu o Rusie puter- 
nică ce era o însemnată forţă de atragere pentru toate 
popoarele creştine supuse stăpânirii turceşti, înşişi 
Românii din Moldova şi Muntenia primiră dela fraţii 
lor din Transilvania prin acest mijloc un mare ajutor 
în păstrarea neamului lor şi scăpară de fatala absorbire. 

Intr'aceea, organizarea Bisericii catolice de rit 
românesc înainta din nou: în 1777, Pius VI primia o 
cerere a împărătesei Maria Teresa înființând eparhia 
de Oradea-Mare, care după câţiva ani primi dela losii 
II ca zestre o parte din moşia bogatei episcopii latine 
din aceeaşi cetate, ceea ce poate că nu folosi mult 
bunei înțelegeri dintre cele două biserici. Aşa fu că 
abia în 1828 al treilea episcop de Oradea, Samuil Vul- 
can, izbuti să înființeze în orăşelul Beiuş, un alt cen- 
iru şcolar, menit să se desvolte caşi Blajul. Marele 
chiriarh în hrisovul de întemeiere al liceului ce şi 
astăzi îi poartă numele, reluă ideea propusă de Cor- 
neli, directorul şcolii normale din Oradea, în 1806, de 

a scrie limba română cu litere latine, nu cu slove chi- 
rilice, slove care în principate nu îură părăsite decât 
după 1860, 

Situaţia actuală 


Anul 1848, în împărăţia Austriei, ca în aproape 
toate ţările Europei, fu însemnat de mişcări populare 
ce năzuiau să dobândească mai multă libertate poli- 
tică. Şi Românii, adunaţi pe câmpia libertăţii la Blaj, 
îşi arătară dorinţele lor şi nu fără urmare, căci în 
anii următori sub un guvern curat austriac se bucu- 
rară de unele măsuri prielnice. Una din acestea îu 
înființarea în 1853 a unei provincii bisericeşti cu re- 
şedinţa la Blaj pentru un mitropolit împodobit cu isto- 
ricul titlu de Alba-Iulia şi Făgăraş şi cu trei episcopii 
sufragane la Oradea-Mare, Gherla şi Lugoj. Aşa ră- 
maseră eparhiile unite până în 5 lunie 1930, când se 
înfiinţă pentru Maramureş şi întreg ţinutul mărginaş 
cu Cehoslovacia şi Polonia, eparhia de Baia: Mare. 

Astăzi, pentru aproape 1.700.000 de Români uniţi 
sunt în România cinci eparhii: mitropolia de Blaj are 
sub ascultarea ei şi 23 de parohii aşezate în vechiul 
regat şi patru sufragane la Oradea-Mare, Cluj- Gherla, 
Lugoj şi Baia-Mare. In faţa acestor catolici cari re- 
prezintă 8 la sută din populaţia totală şi cu excepţia 
a 60.000 de Ruteni, toți sunt Români, se găsesc 
13.067.000 de credincioşi ai bisericii autocefale, | milion 
200.000 de catolici de rit latin şi aproape 1.100.000 
de protestanți împărţiţi în Luterani, Calvinişti şi Uni- 
tarieni. Dar trebue să notăm că latinii şi protestanții 
aproape toți aparţin minorităţilor etnice, Maghiari, 
Maghiarizaţi, Saşi şi Nemţi din diferite părţi ale Ger- 
maniei, mai cu seamă din Suabia. 

— şi catolicii au perdut cu noua lege un număr 
mare de şcoli ce aveau la sate — dar învățătorii pre- 
gătiți în şcolile normale din Blaj, Oradea:Mare şi 
Gherla, precum şi dăscălițele pregătite la Blaj şi 
Gherla, intră cu drepturi depline în învăţământul Sta- 
tului. Sunt apoi aşezăminte de învăţământ secundar 
pentru cele două sexe la Blaj şi Beiuş, acaderhii teo- 
logice la Blaj, Oradea şi Cluj. Pentru a ne da seama 
de însemnătatea acestor şcoli va ajunge să scoatem 
câteva cifre dintr'un studiu mai nou al canonicului 
Georgescu: în liceul de băieţi din Blaj au învăţat 
45.462 de elevi din 1754 până în 1923 şi 22.732 de 
elevi în cel din Beiuş timp de o sută de ani; în şcoala 
normală de băieţi din Blaj timp de şasezeci de ani se 
pregătiră 6.857 de învăţători şi 3.689 la Oradea în 
aproape 150 de ani. In anii 1807—1936 ieşiră 2.063 de 
preoţi din academia teologică din Blaj şi 1.151 în cea 
de Cluj-Gherla în 77 de ani. Din şcolile superioare de 
fete din Biaj în 60 de ani ieşiră 9.170 de eleve, 

Punctul slab al bisericii catolice româneşti e lipsa 
ordinelor călugăreşii, lipsă ce se simte cu atât mai 
mult cu cât clerul în această ţară e însurat. Timp de 
un veac şi mai bine, după desfiinţarea Societăţii lui 

isus, golul îu desăvârşit. Astăzi a reînviat ordinul S. 
Vasile, animat de Ruteni; Franciscanii conventuali din 
părţile Iaşilor Moldovei şi Părinţii lezuiţi au înființat 
ramuri de rit răsăritean, precum şi Asumpționiştii 
cari se îndeletnicesc cu uneie opere ce făgăduesc 
mault. In sfârşit s'a întemeiat o congregaţie de femei 
cu centrul la Blaj ce numără 200 de membre şi con- 
duce şcoli de o îndrumare cu totul moderră; o mo: 
destă casă a surorilor contemplative e pe punctul de 
a începe viaţa călugărească. E bine să adăogim că 
Românii uniţi trimit un însemnat număr din fiii lor în 
institutele conduse de congregaţiile latine ale Fraţilor 
şcolilor creştine ia Bucureşti, ale Surorilor Notre-Dame 
de Sion la Bucureşti, laşi, Galaţi şi Oradea. 


Perspective 


Din cele expuse urmează că Românii uniţi până 
acum au făcut. mult, dar încă şi mai multau să facă 
trebue să înfinţeze alte şcoli, să zidească multe bise- 
rici, fiindcă în multe părţi nu sunt decât biete bise 
ricuţe de lemn, foarte mici şi absolut nepotrivite n 
voilor populaţiei; trebue să intensifice Acţiunea Cato 
iică şi să desvolte operele specializate, ca de piidă 
asistența studenţilor universitari, operă de mare în 
semnătate într'o țară unde ştiinţa e atât de preţuita 
Toate vor îi, dacă clerul, reţinându:se scrupulos de 
orice acțiune politică, cu o conştiinţă tot mai vie a 
răspunderilor sale, se va dedica cu totul muncei apo- 
stolice ; şi, pentru a atinge acest scop, Siântul Părinte 
care cârmueşte cu slavă a întemeiat şi înzestrat Se 
minarul românesc din Roma, căruia Guvernul național 
cu o clară viziune a situației mai nou ia făcut o în- 
semnată danie, | 

Guvernul românesc, deşi legat în chip special de 
biserica autocefală, nare să se teamă că Românii 
uniți vor fi cetăţeni slabi, pentrucă cei mai buni apo- 
stoli ai catolicismului au fost în acelaşi timp şi cei 
mai de seamă propovăduitori ai ideii naţionale. De 
aceea se poate nădăjdui un spor tot mai mare pentru 


9 biserică, îață de care M. Sa Regele Carol II, parti-, 


cipând la 6 Ociomvrie 1934 la consacrarea catedralei 
din Lugoj, îi făgădui ocrotire în cuvinte inspirate de 
cea mai aleasă sinceritate ostăşească: »Eu sunt născut 
şi crescut ortodox, dar sunt Suverznul unei ţări în 
care sălăşluiesc şi cetățeni de alre coniesiuni. Sunt 
hotărit! — şi toți pot conta pe sprijinul meu — să pro: 
teguesc cu aceeaşi credință şi aceeaşi dragoste pe toți 
acei cari vor îi cinstiţi credincioşi ai Bisericii lore. 





— Zile de reculegere. În zilele de 25—27 Mart. 
femeile din Beiuş, în cadraie activei Reuniuni Mariane 
de acolo au organizat zile de reculegere şi primenire 
sufletească. Predicator a fost Reaverendisimul Pâr. Ca- 
nouic /oan Georgescu. La instructivele conferințe 
ținute în biserica parohială au luat parte aproape 
toate doamnele din distinsa societate beiuşană. 


CRONECE 


— După anexarea Austriei la Germania, 
împrejurările etnografice religioase şi politice se schimbă 
mult. Împărâția germană e astăzi de 74 de milioane 
de locuitori pâtrunşi toţi de chemarea de a stăpâni ei 
lumea. Din numârul tota] de 74 de milioane, 27 sunt 
catolici, adică 36 la sută. Austria sporeşte numărul 
acestora cu 6 milioane, cam atâţia câţi sunt în arhi- 
diecezele și provinciile Miinchen. Freising şi Bamberg. 
In prezent, Germania posedă opt provincii eclesiastice 
catoiice cu 30 de episcopii. Austria are două provincii 
bisericeşti; Viena cu episcopiile sufragane Linz şi 
St. Polten; apoi Salzburg cu episcopiile sufragane 
Innsbruck Feldhirch, Gurk Klegeniurt şi Seckau Graz, 
La acestea se mai adaogă prelatura independentă 
Burgenland sub conducerea unui administrator apo- 
siolic, Peniru educarea clerului austriac există 9 se- 
minare mici şi 6 mari. Pe lângă universitatea din 
Viena e o celebză facultate de teologie la care şi-au fă- 
cui pe vremuri studiile numeroşi clerici de frunte atât ai 
Românilor uniţi, cât şi ai celor! ortodocşi. Pagubă că 
astăzi Biserica noastră nu mai are nicio legătură cu 
catolicismul german. 

— Din districtul protopopesc al Şimleului; 
In ziua de 14 Aprilie c., parohia română uniţă: Văl= 
căul de os, a fost în sărbătoare. Rev..mul! Vicar fo- 
rancu al Sălajului şi protopop al districtului Șimleu, 
înconjurut de clerul districtual, a oficiat binecuvânta- 
rea bisericii noui, din numiia parohie. Predica o ro- 
steşte Păr. V. Moldovan din Nuşfalău. 

Măreţia bisericii noui, zidită în frumosul stil ro- 
mânesc, câ! şi încăperea acesteia, întrece cu mult 
proporţiile bisericii vechi, care era insuficientă pentru 
mulțimea credincioşilor dornici a da ciaste lui Dume 
nezeu în casa Lui şi a-l asculta adevărurile evan- 
ghelice, singure mântuitoare. Văzâudu şi marea dorință 
împlinită, b:serica 'terminată şi redată cultului de prea» 
mărire a lui Dumnezeu, bucuria şi mulțumirea suile- 
tească atât a Păr. Vasile Pop, paroh local, cât şi a 
credincioşilor este de nedescris. Deşi acest mare act 
s'a sâvârșit în zi comună, şi pe lângă aceasta, având 
de lupiat cu vitregia timpului ploios, s'a constatat O 
aîluență foarte mare de credincioşi, dornici a se apro- 
pia de sfintele sacramente în noul lăcaş dumnezeesc. 
Dupâ masă are loc sinodul protopopesc. Rev.-mul 
protopop P. Cupcea în cuvântarea de deschidere a 
sirodului arată rostul şi necesitatea catechezei afât 
pentru adulţi cât şi peniru copii, şi în special stăruie 
asupra obligaţiunii din partea preoţilor da a'o face con- 
ştiincios, După aeeasta s'au discutat diferitel chestiuni 
la ordinea zilei, între cari şi »cazul de moralâ-pasto- 
rală« din »Vestitorul« No. 5-—1938. Apoi sino- 
dul ia sfârşit, plecând părinţii sinodali, cu convin- 
gerea profundă că prin înțelegere şi unire, multe 
lucruri bune se pot face. Corespondent. 


O BCU CLUJ 


96 VESTITORUL 


—- Exerciţii spirituale. De sfintele sărbători 
ale Paştilor toţi elevii şi elevele din institutele noa- 
stre au făcut obișnuitele exerciţii spirituale anuale. 
Vestitori ai cuvântului dumnezeesc au fost: Pâr. Jon 
Gârleanu Q. M, F. C. pentru elevele dela liceul Notre 
Dame de Sion, iiceul Oitea Doamna, liceul Ursulinelor 
şi gimnaziul de fete din Oradea (11 - 13 Martie) și 
pentru elevii şcoalei Normale Române Unite, elevii 
înterni ai liceului Emanuil Gojdu şi ai gimnaziului 
Alexandru Roman din Oradea (23—25 Martie); Păr. 
Gheorghe Naghi, protesor, pentru elevele dela şcoala 
Normală de fete, liceul Comercial, liceul Industrial şi 
şcoala de Menaj din Oradea (1l1—13 Martie); Păr. 
loan Georgescu, canonic, pentru elevii liceului de 
băieţi din Beiuş (11—13 Martie) şi pentru elevele 
şcoalei Normale de Conducâtoare din Şimleul-Silvaniei 
(9—11 Aprilie); Păr. Eugen Foișor pentru elevele 
liceului de îete din Beiuş (25—27 Martie), 


Pentru Dumineca Presei. Ex. Sa Mitropolitul 
Alexandru Nicolescu prin Circulara No. 1500/1938 
adresată Ven. Cler arhidiecezan, hotăreşte, în înţele- 
gere cu ceilalţi Inalţi Chiriarhi, »ca de aici înainte, în 
fiecare an, la Dumineca Crucii, a treia din Pâăre- 
simi, din înălțimea amvonului să se arate însemnă- 
tatea Presei Bune, şi preoţi şi credincioşi, împreună 
să se roage lui Dumnezeu, pentru triumiul ei, în 
mijlocul neamului românesc«. Fireşte, se pot şi vor 
trebui organizate spre acest scop şi alte lucrări, ca: 
serbări, conferințe, colecte ş. a. În partea a doua a 
circularei [. P. S. Sa recomandă să fie sprijinite mai 
multe publicații periodice de interes mai general. 
Printre cele înşirate figurează și »Vestitorule, Pre- 
zentăm |, P. S. Sale, pentru această salutară iniţia: 
tivă, a cărei lipsă o simţeam de mult, recunoştinja şi 
îndoitele noastre mulțumiri, 


— Apostolatul Presei în U. S. A. »Catholic 
Action« (Martie 1938) aduce o interesantă dare de 
seamă despre desvoltarea Presei în Statele Unite ale 
Americei de Nord. Sunt 15 edituri şi asociaţii de 
Presă Catolică. Intre acestea: »America Press«, »Ca- 
techetical Guilds, »Central Bureau of ihe Central Ve- 
rein«, »Liturgical Press« ş, a. Intre anii 1925 şi 1936 
s'au distribuit 49,583.800 foi volante; din acestea mai 
bine de jumătate au fost aduse din Anglia şi din Ir- 
landa. Cifrele următoare ne arată imensa sete de 
lectură a catolicilor americani: în 1925 se vând 
2,481.242 tipărituri; în 1928, 4,011.502; în 1931, 
5,059.669; în 1936, 6,451.963. După conţinut, aceste 
tipărituri sunt din toate domeniile religiei şi ale culturei, 
Mai bine se răspândesc ziarele mai ieftina decât cinci 
centime numărul. In 1936 s'au desfăcut 1,997.568 de 
ziare de acestea, Din cele 167 broşuri apărute în 
1937, un număr de 33, adică o cincime se ocupă de 
comunism, esenţa, istoria, opera lui subversivă în 
Spania şi în Statele Unite; 68, adică 40 la sută tra- 

tează chestiuni sociale, în legătură cu enciclica pa- 
pală »Quadragesimo anno«. Mai putin răspândite sunt 
vieţile Sfinţilor moderni. Cauza? E greu să rezumezi 
câte o biografie de aceasta bine documentată şi fru- 
mos scrisă. Demn de remarcat e şi faptul câ Ameri- 
canii organizează expoziţii permanente de tipărituri 
catolice pe lângă fiecare din aşezămintele lor mai de 
seamă, Dintr'o asemenea expoziţie uşor se poate do- 
cumenta oricine asupra realizărilor mai de seamă ale 
acestei Prese de mare viitor. La Philadeiphia există 
şi o »Catholic Information League«. lar la noi?... 

-— Jubileul de 400 ani al universităţii din 
Strasbourg. E un evenirient ce ne interesează şi pe 
noi, Din bunăvoința gererosului guvern francez la 
această universitate urmează studii o mulțime de ti- 
neri români; mai cu seamă la Facultatea de teologie, 
unde sunt profesori celebri ca d. Emile Amann, ci- 
rectorul vastului dicționar de Teologie Catolică. Stras- 
bourgul mai e şi centrul unui activ cerc franco-român 
cu membri devotați ca domnişoara Elisabeth Meyer, 
artistă de mare valoare. In 1540 petrece câtva 
timp aici Jean Calvin, unul din principalii autori 
ai reformei religioase din acest secol. Fiind mult timp 
şi sub influență germană, nu e mirare, dacă această 
universitate are şi elevi şi profesori germani foarte 
renumiţi. Din cei mulţi amintim pe celebrul scriitor 
Goethe care aici îşi face studiile de drept în 1770 şi 
1771, Din 1918 ea redevine franceză, având astâzi 7 
facultăţi şi o vastă bibiiotecă cu peste un milion de 
volume, una din cele mai bogate din lume. 





Comitetul Reuniunii Si. Maria din Oradea în şe- 
dința sa dela 10 Martie 1938 a hotărit să ţină Luni 
după Dumineca Tomii, 2 Mai a. c. orele 9%? Litur- 
ghie cu Parastas pentru decedata prezidentă, Dş. Lu- 
creția Frențiu şi pentruț membrele deifuncte, în Bise- 
rica Catedrală. După serviciul divin se va împărți 
pomană bolnavilor dela spitalele din loc. Contribu- 
țiile de alimente şi celelalte ofrande sunt a se trimite 
în după masa zilei de 1 Mai a. c. la oficiul parohial 
din str. Cantemir Nr. 4. 

La această pivasă comemorare sunt rugate să ia 
parte toate membrele Reuniunii precum şi credincioşii 
cari pot. Comiteiul. 

